open-index/open-wikipedia-markdown huggingface dataset:
Pedro’s Christmas

**Pedro’s Christmas** on Pedro’s Heavy Gentlemenin jouluaiheinen viides studioalbumi, joka julkaistiin joulukuussa 1983. Albumi sisältää pääosin vanhoja joululauluja yhtyeen keulahahmo Pedro Hietasen uudelleen sovittamana. Lauluja tulkitsevat muun muassa Dave Lindholm, Eddie Boyd, Vicky Rosti ja Pepe Willberg. 

Levy on julkaistu vinyylinä ja C-kasettina vuonna 1983 ja CD-levynä vuonna 1992 Kerberos-levymerkillä. Kansikuvan on tehnyt lastenkirjailija Mauri Kunnas.

## Kappaleet

Kaikki kappaleet sovittanut Pedro Hietanen.

### A-puoli
# 
# 
# 
# 
# 

### B-puoli
# 
# 
# 
# 
# 

Vinyylilevyllä ja C-kasetilla kappaleet 2 ja 3 ovat toisinpäin, vaikka kannessa sekä levyssä lukee toisin.

Vinyylilevyn takakannessa on kirjailija Arvo Salon kirjoittama teksti *Joulun kritiikki*:

## Kokoonpano
### Laulajat
* Dave Lindholm - kappaleessa ˝En etsi valtaa loistoa˝
* Pedro Hietanen - kappaleissa ˝Esta es Navidad˝ ja ˝Siitä tuntee joulun˝
* Eddie Boyd - kappaleessa ˝Love and Joy˝
* Virve Rosti -  kappaleessa ˝Boogie Woogie Santa Claus˝
* Harri Marstio - kappaleessa ˝Silent Night˝
* Jim Pembroke - kappaleissa ˝Mary's Boy Child˝ ja ˝In Dreams for Thee˝
* Pepe Willberg - kappaleessa ˝Varpunen jouluaamuna˝
* Luumu Kaikkonen - kappaleessa ˝Santa Claus is Back in Town˝
* Karviaiset - kappaleessa ˝Esta es Navidad˝

### [[Pedro's Heavy Gentlemen]]
* Pedro - haitari, sähköurut ja syntetisaattori
* Hannu Lemola - rummut
* Pave Maijanen - basso ja Yksinäisten paimenten kuoro
* Luumu Kaikkonen - kitara
* Antero Jakoila - kitara, akustinen kitara, mandoliini, dobro
* Seppo Rannikko - tenorisaksofoni
* Tapani Ikonen - lyömäsoittimet

### Tuotanto

* Pedro Hietanen - tuottaja
* Iain Churches - äänitys & miksaus (Soundtrack Studio)
* Markus Heikkerö - art director
* Mauri Kunnas - kuvitus

## Lähteet
Scanoffice

**Scanoffice Oy** on vuonna 1984 perustettu suomalainen yritys. Se on tunnettu maahantuomistaan ja myymistään Mitsubishi Electric -ilmalämpöpumpuista, mutta myy myös esimerkiksi muita lämpöpumppuja ja ilmanvaihtolaitteita. Scanoffice Oy:n sisaryritys Scanoffice Solar Oy toimittaa Suomeen aurinkopaneeleja ja sähköautojen latausasemia. Toinen sisaryhtiö Scanmont Ab myy lämpöpumppuja Ruotsin markkinoilla. Yritykset ovat osa pohjoismaista Scanoffice Groupia, jonka liikevaihto on noin 150 miljoonaa euroa.

Yrityksen mainoksissa on esiintynyt humoristinen karvalakkipäinen henkilö, jota on näytellyt Kari Hietalahti.

## Lähteet
Leki-futis

**LeKi-futis** (LeKi-futis Lempäälän Palloseura ry) on Lempäälässä toimiva jalkapalloseura. Seura pelaa Suomen Palloliiton miesten, naisten, poikien ja tyttöjen sarjoja. LeKi-futis on perustettu vuoden 2009 joulukuussa ja sillä on yli 500 jalkapallon harrastajaa. LeKi-futiksella on edustusjoukkueet miehille, että naisille ja 13 juniorijoukkuetta. LeKi-futis toimi aiemmin urheiluseura Lempäälän Kisan alaisuudessa.

## Edustusjoukkueet 2023

### Miehet

##### Taustahenkilöt
*Valmentaja: Kivi Nicoo
*Valmentaja: Köse Ibrahim
*Joukkueenjohtaja: Hirvonen Ilkka

### Naiset

##### Taustahenkilöt
*Päävalmentaja: Tuominen Jussi
*Valmentaja: Lehtonen Lassi
*Valmentaja: Mäenalanen Herman
*Huoltaja: Grönlund Sami
*Huoltaja: Koivisto Maria
*Huoltaja: Höysniemi Eeva-Kaisa
*Huoltaja: Ratia Katariina
*Huoltaja: Rautkivi Riikka
*Huoltaja: Sunela Timo
*Huoltaja: Tanja Leblanc
*Joukkuejohtaja: Rantala Maija

## Juniorijoukkueet

### Pojat

### Tytöt

## Kentät

### Sääksjärven tekonurmi
Sääksjärven tekonurmi on täysikokoinen jalkapallon tekonurmi. Tekonurmella voi pelata myös pesäpalloa.

### Hakkarin urheilukenttä
Hakkarin urheilukenttä on jalkapalloon ja yleisurheiluun soveltuva luonnonnurmikenttä. Kenttää ympäröi neljän sadan metrin juoksurata ja kentän viereen on rakennettu katsomo. Itse nurmella pelataan jalkapallon lisäksi keihään, moukarin ja kiekon -heittoa.

### Hakkarin tekonurmi
Hakkarin jäähallin läheisyydessä sijaitseva Hakkarin tekonurmi valmistui 2023 toukokuussa. Hakkarin tekonurmella pelattiin ensimmäinen LeKi-futiksen miesten edustusjoukkueen ottelu 9.6.2023. Kuten Sääksjärven tekonurmella, niin myös Hakkarin tekonurmella voidaan pelata myös pesäpalloa.

## Tilastot

### Sarjatilastot

### Pelaajatilastot

#### Eniten maaleja kausittain

## Kausi 2022

### Sarjataulukko

### Ottelut

### Tilastot
Suurin voitto: 7-1

Suurin häviö: 8-1

Voittoja kotona: 9

Tasapelejä kotona: 1

Häviöitä kotona: 1

Voittoja vieraissa: 3

Tasapelejä vieraissa: 3

Häviöitä vieraissa: 5

Eniten hattutemppuja: Keskimaa Tino, Kukkala Vili, Hirvonen Lenni (1)

Nollapelejä: 4

Ensimmäinen ottelu: 24.4.2022

Viimeinen ottelu: 1.10.2022

## Suomen cup ja Regions cup

## Lähteet
Rantabaari (6. tuotantokausi)

Suomalaisen ***[[Rantabaari]]***-draamasarjan **kuudennen tuotantokauden** julkaisu alkoi MTV Katsomo -suoratoistopalvelussa toukokuussa 2024. Kausi piti alun perin esittää jo syksyllä 2023, mutta MTV siirsi kauden aloitusta. Suurin osa viidennen kauden hahmoista jatkoi myös kuudennelle kaudelle, ja muutaman uuden roolihenkilön lisäksi sarjaan palasi keskeiseen rooliin Johanna Puhakan esittämä Alissa Nikkinen.

## Rooleissa

### Sivurooleissa

## Jaksot

## Lähteet

## Aiheesta muualla
* 
* ''Rantabaari''-sarjan jaksot MTV Katsomossa
Poor Little Fool

**Poor Little Fool** on Sharon Sheeleyn tekemä musiikkikappale. 

Ricky Nelsonin laulamana kappale oli Yhdysvalloissa listaykkösenä heinäkuussa 1958. Levymerkki oli Imperial. Se oli Nelsonin ensimmäinen transatlanttinen hitti ja samalla ainoa listaykkkösensä 1950-luvulla. Nelson oli myyntilistan kärjessä 23 vuotta myöhemmin kuin samaan yltänyt isänsä Ozzie ja 22 vuotta aikaisemmin kuin poikansa Gunnar ja Matthew. Kappale oli Nelsonin viides Top 10 -hitti Yhdysvalloissa ja koko 1950-luvun myyntitilastossa erään laskutavan mukaan sijalla 110/250.

Yhdistyneen Kuningaskunnan listalla kappale oli Nelsonin esittämänä sijalla neljä syyskuussa 1958. Se oli Nelsonin ensimmäinen Top 10 -hitti UK:ssa ja 1950-luvun myyntitilastossa sijalla 238. Levymerkki oli London American.

Ricky Nelsonin edellinen Top 10 -hitti oli "Believe What You Say"/"My Bucket's Got a Hole in It" ja seuraava "I Got a Feeling". Molemmat ovat vuodelta 1958.

Vexi Salmi suomensi kapppaleen nimellä *Köyhä mä oon*, jonka Esa Pakarinen levytti vuoden 1974 rock-albumilleen *[[Pakarock]]*.

## Lähteet

* 

### Viitteet
Harkovan alueen lippu

**Harkovan alueen lippu** () on Ukrainan Harkovan alueen symboli. Lipussa on vadelmanpunaisella taustalla Harkovan alueen vaakuna, jossa on kuvattuna vihreällä taustalla ristikkäin runsaudensarvi ja caduceus. Vaakunaa reunustavat kultaiset tammenlehdet ja sininen nauha, ja vaakunan päällä on viljantähkiä, hammasratas ja avoin kirja, johon on kuvattu atomi. Lipun mittasuhteet ovat 2:3, ja vaakunan korkeus on puolet lipun korkeudesta.

Harkovan aluevaltuusto hyväksyi lipun 11. toukokuuta 1999. Lipun on suunnitellut S. Šapošnykov. Runsaudensarvi ja caduceus ovat olleet Harkovan kaupungin ja Harkovan kuvernementin vaakunoissa 1700-luvulta lähtien.

## Lähteet
Hmelnytskyin alueen lippu

**Hmelnytskyin alueen lippu** () on Ukrainan Hmelnytskyin alueen symboli. Lipun taustan vasen puoli on sininen ja oikea puoli punainen tai vadelmanpunainen, ja sen keskellä on Hmelnyskyin alueen vaakuna, jossa on kuvattuna ihmiskasvoinen 16-säteinen aurinko ja sen alapuolella kaksi viljantähkää. Lipun mittasuhteet ovat 2:3.

Hmelnytskyin aluevaltuusto hyväksyi lipun 21. maaliskuuta 2002. Sen on suunnitellut M. Mastykaš. Sininen väri ja aurinko kuvastavat Podoliaa, punainen väri Volyniaa ja viljantähkät alueen maataloutta.

## Lähteet
Alankomaiden asevoimat

**Alankomaiden asevoimat**  ()  ovat Alankomaiden sotilaallinen organisaatio, joka vastaa maan itsenäisyydestä, turvallisuudesta ja alueellisesta koskemattomuudesta. Asevoimat koostuvat laivastosta, maavoimista, ilmavoimista ja santarmista. Rannikkovartiosto on siviiliorganisaatio mutta toimii laivaston alaisuudessa. 

Alankomaiden perustuslain 97. pykälän mukaan maassa on puolustusvoimat, joiden asioista ylin päätäntövalta on maan hallituksella.

Alankomaat on yksi Naton perustajajäsenistä.

## Henkilöstö
Vuonna 2022 Alankomaiden asevoimissa oli aktiivipalveluksessa yhteensä noin 40&nbsp;000 henkeä, joista noin 11 prosenttia on naisia. Joukoista oli maavoimissa 20&nbsp;000, ilmavoimissa 6&nbsp;500 ja santarmeina 6&nbsp;000 henkeä. Laivastossa palveli noin 7&nbsp;500 henkeö, joista noin 2&nbsp;300 merijalkaväessä.

Sekä miehet että naiset voivat ilmoittautua vapaaehtoiseen varusmiespalvelukseen 17-vuotiaina. Asevelvollisuus on voimassa, mutta kutsunnat lopetettiin vuonna 1997.

## Kalusto
Alankomaat on hankkinut sotilaskalustoa sekä Euroopasta että Yhdysvalloista, sillä on myös omaa asetuotantoa. Damen Group rakentaa sotilaskäyttöön sopivia aluksia. Thalesilla on meritaistelujärjestelmiä. Defenture tuottaa kevyitä sotilasajoneuvoja.

## Lähteet
Kopaalipuut

**Kopaalipuut** (*Guibourtia*) on hernekasveihin kuuluva suku, jossa on 15 lajia ainavihantia tropiikin puita. Lajeista 13 esiintyy Länsi- ja Keski-Afrikassa. Lisäksi kaksi kopaalipuuta esiintyy Amerikassa: laji *G. chodatiana* Brasiliassa, Boliviassa sekä Paraguayssa ja laji *G. hymenaeifolia* Kuubassa.

Suvun suomeksi nimetyt lajit ovat:
* kongonkopaalipuu eli bubinga (*Guibourtia demeusei*) – Keski-Afrikassa Kongon alueella, silmälläpidettävä laji.
* gaboninkopaalipuu (*Guibourtia pellegriniana*) – Keski-Afrikassa Guineanlahden reunavaltioissa, erittäin uhanalainen.
* jättikopaalipuu (*Guibourtia tessmannii*) – Keski-Afrikassa Guineanlahden reunavaltioissa, erittäin uhanalainen.

## Lähteet

## Aiheesta muualla
* Finto: Kassu – Kasvien suomenkieliset nimet: ''Guibourtia''
Kussoniat

**Kussoniat** (*Cussonia*) on araliakasvisuku, johon kuuluu 20 lajia. Suvun kasvit ovat kasvutavaltaan puita tai pensaita. *Cussonia*n on nimennyt vuonna 1780 Carl Peter Thunberg ranskalaisen Pierre Cussonin mukaan. Suvun kasveja esiintyy manner-Afrikassa melko laajasti pohjoisosaa lukuun ottamatta sekä lisäksi Komoreilla ja Jemenissä.

## Lajeja
Kussonioiden suomeksi nimetyt lajit ovat:
* lonkerokussonia (*Cussonia holstii*) – muun muassa Itä-Afrikassa Etiopiasta Tansaniaan.
* terttukussonia (*Cussonia paniculata*) – Etelä-Afrikassa.
* tähkäkussonia (*Cussonia spicata*) – Etelä-Sudanista Etelä-Afrikkaan.

## Lähteet

## Aiheesta muualla
* Finto: Kassu – Kasvien suomenkieliset nimet: ''Cussonia''
* Suomen Lajitietokeskus: Kussoniat – ''Cussonia''
Nils Olaf Hovdenak

**Nils Olaf Hovdenak** (8. tammikuuta 1854 Molde – 21. heinäkuuta 1942) oli norjalainen insinööri, joka toimi Norjan työministerinä vuosina 1912–1913.
## Lähteet

## Aiheesta muualla
Ida Wolden Bache

**Ida Wolden Bache** (s. 26. helmikuuta 1973) on norjalainen ekonomisti, joka on toiminut maaliskuusta 2022 lähtien Norjan keskuspankin pääjohtajana. Hän on opiskellut London School of Economics -yliopistossa ja väitellyt tohtoriksi Oslon yliopistossa.
## Lähteet

## Aiheesta muualla
Mihail Mizintsev

**Mihail Jevgenjevitš Mizintsev** () on Venäjän asevoimien kenraalieversti ja varapuolustusministeri syyskuusta 2022 toukokuuhun 2023 vastuussa logistiikasta ja huollosta. 5. toukokuuta 2023 Mizintsev liittyi Ryhmä Wagnerin varakomentajaksi.

Mizintsev johti Kansallista puolustushallinnon johtokeskusta (, НЦУО), joka perustettiin 2014 johtamaan Venäjän sotilasoperaatioita.

Läntinen media on väittänyt hänen johtaneen Venäjän joukkoja 2015–2016 ja olleen vastuussa ilmasodasta Syyriassa 2016– ja Aleppon pommituksista. Myöhemmin ukrainalaiset ovat väittäneet hänen johtaneen Mariupolin piiritystä ja antoivat hänelle nimen "Mariupolin teurastaja".

Mizintsev syntyi 1962 Vologdan alueella. Vuonna 1980 hän valmistui Kalinin Suvorovin sotilaskoulusta. Hän opiskeli neljä vuotta Kiovassa. Hän toimi 1984–1989 tiedustelu-upseerina ja komppanianpäällikkönä DDR:ssä. Ennen Neuvostoliiton hajoamista Mizintsev siirrettiin Kaukasiaan, jossa hän komensi moottorisoitua jalkaväkipataljoonaa. 1990-luvun puolivälistä hänen uransa jatkui Moskovassa. 2003–2007 hän johti ryhmää pääesikunnan operaatiopäämajassa. Vuodesta 2012 hän johti pääesikunnan keskuskomentopistettä, jonka pohjalta perustettiin Kansallinen puolustushallinnon johtokeskus.

## Lähteet
ShinMaywa US-1A

**ShinMaywa US-1A**, aik. *Shin Meiwa* on japanilainen vesitaso ja amfibiolentokone, joka on nelimoottorinen sekä ylätasoinen. Konetyyppi lensi ensi lentonsa vuonna 1967, ja se hyväksyttiin palveluskäyttöön vuonna 1971. Meripelastus-käyttö on ollut eräs keskeisimpiä aihepiirejä, meritoiminnan tarkkailun ohella sille. Sittemmin syrjäytetty konetyyppi sai seuraajan PS-2. US-1A poistettiin käytöstä vuonna 2018.

Tätä konetyyppiä valmistettiin suhteellisen vähäisesti; vain 43 koneyksilöä eri versioista. Ne suorittivat meripartiointia, yhdessä Lockheed P-3 Orionin kanssa. Tämän tyypin vakioitu kantama oli noin 3&nbsp;820 km. Konetyypin kehitys pohjautuu kuuluisiin Kawanishin lentoveneisiin.

PS-1 oli sukellusveneiden torjuntakone (ASW) joka kykenee nk. *suto-toiminta*an eli etsimään, paikantamaan sekä tuhoamaan sukellusveneitä monipuolisten laitteistojensa ja paikantimiensa avulla. Konetyypissä on sisäinen pommikuilu sekä ulkopuoliset 2x ripustuspisteet siiven kärjissä sekä 2x tasojen alla joko laukaistavaa taikka pudotettavaa aseistusta varten. Asekuormaa PS-1 kykeni kantamaan 2&nbsp;000 kg.

Konetyypin huippunopeus oli noin 510-520 km/h ja lakikorkeus noin 7&nbsp;200 metriä. Moottorit (4x) ovat Ishikawajima-Hariman potkuriturbiineja. Kone on ollut aktiivikäytössä, eri versioineen (PS-1 & SS-2) 70-luvulta asti, aina siihen korvanneeseen PS-2 -konetyyppiin ja sillä on voitu kuljettaa, niin sanotussa hätäkäytössä jopa 70 matkustajaa.

## Lähteet
*https://www.shinmaywa.co.jp/aircraft/english/us2/us2_history.html
*Superhävittäjät & Taistelukoneet, IMP Nordic / Amber Books Ltd., 2009. . Alkuteos (englanniksi): *Superfighters and attack aircraft*. Suom. Markus Lång. (s. 164-165.)

### Viitteet
Maailmankisat 1983

**17. [[Maailmankisat]]** järjestettiin vuonna 1983 Helsingissä 6. heinäkuuta. Kilpailupaikkana oli Olympiastadion. Kansainväliset yleisurheilukilpailut olivat Helsingin Kisa-Veikkojen järjestämät. Yleisömäärä oli yksipäiväisissä kisoissa lähes 20 000 katsojaa.

## Naiset

Kisojen parhaalle urheilijalle jaettava Timo Sarpanevan suunnitteleman kiertopalkinnon sai SE:n tehnyt ja lajinsa voittanut Arto Bryggare.

## Lähteet
*
La Horgne

**La Horgne** on kunta Pohjois-Ranskassa Ardennesin departementissa Grand Estin alueella. Se sijaitsee noin 21 kilometriä Charleville-Mézièresin kaupungista etelään.

Toisessa maailmansodassa käytiin 15. toukokuuta 1940 La Horgnen taistelu. Taistelu kesti viisi tuntia, ja siinä 700 spahisia taisteli ratsain saksalaisten panssarivaunuja vastaan. Tämän muistoksi kunnassa on Spahis-museo (*Musée des Spahis*).


Tiedosto:La Horgne (Ardennes) cimetière, le Carré militaire, tombes des Spahis.JPG|Spahisien hautoja
Tiedosto:La Horgne (Ardennes) memorial des Spahis (2).JPG|Taistelun muistomerkki


## Lähteet

## Aiheesta muualla
Perlin-kohina

**Perlinin kohina** tai **Perlin-kohina** on Ken Perlinin vuonna 1983 kehittämä algoritmi satunnaisen kohinan luomiseen.

Perlinin kohina tuottaa pilviä muistuttavan kuvan. Sitä voidaan käyttää simuloimaan myös esimerkiksi tulta ja savua. Täysin satunnaisten tekstuurien luontiin verrattuna Perlin-kohinan ehkä suurin etu on se, että satunnaisten yksityiskohtien koko pysyy samana ja sen pystyy määrittämään.

Perlin piti tietokoneella tuotettua grafiikkaa epärealistisena, ja työskennellessään *[[Tron]]*-elokuvan parissa 1981 hän alkoi kehitellä proseduraalisesti tuotettuja tekstuureja. *Tron* on ensimmäinen elokuva, jossa käytettiin suurta määrää varjostettua tietokonegrafiikkaa. Perkin-Elmer ja Gould/SEL -tietokoneissa oli vähäinen määrä RAM-muistia, johon ei mahtunut luonnollinen tekstuuri. Kohinan avulla voitiin luoda matemaattisilla kaavoilla tekstuureita. Perlin esitteli tuloksensa SIGGRAPH 84 -konferenssissa ja julkaisi artikkelin. SIGGRAPH 85:een.

Perlin on toiminut New Yorkin yliopiston tietotekniikan apulaisprofessorina. Hän sai vuonna 1997 Perlin-kohinan kehittämisestä Oscar-palkinnon (Tieteellisen tai teknisen saavutuksen Oscar-palkinto). Kohinan käyttökohteeksi on mainittu esim. Jurassic Parkin dinosaurusten ihon muuttaminen karheaksi.

Perlin-kohina on luonteeltaan hilapohjainen gradienttikohina. Kohinafunktion perusprimitiivinä on skalaarikentän sijaan vektorikenttä. Jokaiseen kokonaislukupisteeseen arvotaan satunnainen gradienttivektori, jonka avulla lasketaan gradienttiarvo pisteen ympäristössä. Tämän jälkeen lopullinen arvo saadaan interpoloimalla gradienttiarvojen välillä n-ulotteisesti.

Perlinin kohinafunktiosta on tehty useita toteutuksia. Ensimmäiset olivat Perlinin alkuperäinen C-kielinen versio vuodelta 1985 ja myöhempi Perlinin parannettu versio vuodelta 2002, johon liittyy Java-toteutus.


File:Perlin noise example.png | Perlin-kohinan yksinkertainen esimerkki.
File:Fractal terrain texture.jpg |Esimerkin avulla luotu korkeuskartta.
File:Pink red liquid using perlin noise + bump + coloring (2415197699).png | Kohinan avulla luotu orgaaninen "mössö".


## Lähteet

## Aiheesta muualla
* - Perlinin verkkosivun arkisto, sisältää alkuperäisen C-koodin
*  Vuoden 2002 artikkeli
* Vuoden 2002 toteutus
*
Mārupe

**Mārupe** on kaupunki ja kunta Latviassa, linnuntietä 7 kilometriä pääkaupunki Riiasta lounaaseen. Mārupen 17&nbsp;796 asukkaan kaupunki on yhteensä 34&nbsp;431 asukkaan kunnan (Mārupes novads) keskus (2022).

Kaupungissa on rautatieasema (Tīrainen asema), joka sijaitsee Riiasta Jelgavan kautta Liepājan satamakaupunkiin johtavan, Latvian rautateiden henkilöliikenteeseen käyttämän rataosuuden varrella.

## Kuvia

Tiedosto:Mārupe, Konrāda square (2).jpg|Kello Mārupen Konrādan aukiolla
Tiedosto:Mārupe, pond at Zeltrītu street.jpg|Vecozolu-kortteli
Tiedosto:Mārupe, houses at Mazā Spulgu and Mazā Zemturu streets.jpg|Spulgu-kortteli
Tiedosto:Mārupe, Mārupīte near border with Riga.jpg|Mārupīte-joki


## Lähteet

## Aiheesta muualla
Anna Moring

**Anna Raisa Aurora Moring** (s. 7. joulukuuta 1978) on sateenkaariperheitä tutkinut yhteiskuntatieteilijä ja vihreiden puoluesihteeri (2023–). Hän on koulutukseltaan filosofian tohtori sukupuolentutkimuksesta. Hän on toiminut aiemmin Vihreiden naisten toiminnanjohtajana vuosina 2010–2011 sekä johtavana asiantuntijana Monimuotoiset perheet -verkostossa. Moring valmistui vuonna 2005 Suomen ensimmäiseksi naistutkimuksen maisteriksi.

## Poliittinen ura
Moring oli vihreiden ehdokkaana eurovaaleissa vuonna 2009 sekä eduskuntavaaleissa 2011.

## Yksityiselämä
Moring asuu puolisonsa ja neljän teini-ikäisen lapsen kanssa. Hän on kuvannut perhettään sateenkaari-, ero- ja apilaperheeksi. Anna Moringin isä on toimittaja ja professori Tom Moring ja äiti *[[Helsingin Sanomat|Helsingin Sanomain]]* kulttuuritoimittaja Kirsikka Moring.

## Lähteet
Siperian voima

**Siperian voima** () on maakaasuputki, joka kulkee Jakutiasta Primorjen aluepiiriin Tyynenmeren rannikolle ja Kiinaan.

Venäjä ja Kiina sopivat putken rakentamisesta ja kaasutoimituksista keväällä 2014 ja allekirjoittivat 30 vuoden sopimuksen kaasutoimituksista Venäjältä Kiinaan. Venäjän Gazprom ottaa käyttöön kaksi kaasukenttää Itä-Siperiassa kaasun tuottamiseksi. Ensimmäinen 2200 km putkivaihe vihittiin käyttöön 2.12.2019. Se ulottuu Jakutiasta Tšajandan kentältä Blagoveštšenskiin ja Amur-joen ali Kiinaan. Putkea jatketaan 2022 mennessä 800 km länteen uudelle Kovyktan kaasukentälle.

Siperian voimaa edelsi ehdotettu Altain kaasuputki Altailta Kiinaan. Tästä sovittiin jo 2006mutta projekti sittemmin jäädytettiin.

Siperian voima 2 on toinen kaasuputki, jonka on tarkoitus kuljettaa kaasua Jamalin niemimaalta Mongolian kautta Kiinaan. Putki rakennetaan vuosina 2024&ndash;2030.

## Lähteet
Vihreä sivistysliitto

**Vihreä sivistysliitto** on **Opintokeskus Visiota** ja **Ajatuspaja Visiota** hallinnoiva vuonna 1990 perustettu yhdistys. Sivistysliiton omana tehtävänä on lisäksi rakentaa vihreää aatetta, identiteettiä ja historiaa kulttuurin keinoin. Yhdessä Sivistysliitto, Opintokeskus ja Ajatuspaja käyttävät nimeä Visio. 

## Opintokeskus Visio

**Opintokeskus Vision** toiminta alkoi vuonna 1994, kun opetusministeriö myönsi Vihreälle sivistysliitolle 25. lokakuuta luvan ylläpitää opintokeskusta. Alusta lähtien opintokeskus järjesti vapaan sivistystyön koulutusta, ammatillista aikuiskoulutusta, julkaisi kirjoja ja toteutti erilaisia hankkeita. Opintokeskus menetti 1990-luvun lopussa luvan tarjota ammatillista aikuiskoulutusta.

Nykyisin opintokeskus järjestää koulutuksia vihreälle liikkeelle ja tekee yhteistyötä maahanmuuttajien kotoutumisen tukijana ja maahanmuuttajajärjestöjen kumppanina.

## Ajatuspaja Visio

**Ajatuspaja Visio** on vuonna 2005 perustettu vihreitä lähellä toimiva ajatushautomo. Ajatuspajan tehtävänä on kehittää uusia ratkaisuja yhteiskunnallisiin kysymyksiin sekä jakaa tietoa mm. päättäjille, kansalaisille ja järjestöille. Ajatuspaja julkaisee tutkimuksia, selvityksiä, raportteja ja kirjoja sekä lyhyempiä analyysejä, taustapapereita ja poliittisia käytännesuosituksia. Lisäksi ajatuspaja julkaisee podcastia sekä järjestää tapahtumia ja webinaareja.

Ajatuspaja Vision ylivuotinen kattoteema on reilu siirtymä, johon liittyviä keskeisiä teemoja ovat ekologinen siirtymä, sosiaalinen oikeudenmukaisuus, kohtuutalous ja talousjärjestelmän muutos sekä demokratia. Yksittäisiä tutkimusaiheita ovat olleet esimerkiksi perustulomallit, hiilineutraali energiajärjestelmä, kotoutuminen, kuntien pormestarimallit sekä ruuhkamaksut.  Ajatushautomon toimintaa koordinoi koordinaattori Lukas Korpelainen.

Ajatuspaja julkaisi Vihreä Tuuma -verkkolehteä vuosina 2012–2019. Vuodesta 2021 alkaen se on julkaissut samannimistä podcastia. Ajatuspaja Visio tekee yhteistyötä Green European Foundationin kanssa.

**Ajatuspaja Vision koordinaattorit**

* 2012–2013 Antti Möller 
* 2017–2018 Taru Anttonen
* 2018–2019 Riikka Yliluoma 
* 2019 Lukas Korpelainen 
* 2020–2023 Simo Raittila
* 2023–2025 Lukas Korpelainen
Muina aikoina ajatuspajan toimintaa on johtanut Vihreän Sivistysliiton pääsihteeri.

## Talous
Vihreä sivistysliitto on saanut vuosina 2018–2023 Opetus- ja kulttuuriministeriön yleisavustusta eduskuntapuolueiden taustalla toimiville ajatushautomoille yhteensä noin 299&nbsp;500 euroa. Vuosittainen tuki on ollut vuodesta 2021 lähtien 60&nbsp;500 euroa.

Vuoteen 2024 asti ajatushautomon toiminta rahoitettiin pääosin yleisavustuksella (39&nbsp;500 euroa vuonna 2024), joka lakkautettiin 2024 lopussa. Vuodesta 2026 alkaen Ajatuspaja Visio toimii lähes täysin hankerahoituksen turvin.

## Lähteet

## Aiheesta muualla
* Opintokeskus Vision verkkosivusto
* Ajatuspaja Vision verkkosivusto
Bushman

**Bushman** (oikealta nimeltä **Derek Smith** tai **Kevin Washington**) on ruotsalainen ghanalaissyntyinen 1990-luvulla eurodancemusiikkia levyttänyt artisti. Hänen tunnetuin kappaleensa on vuonna 1995 julkaistu *No 1 Else*, jonka levytti ollessaan 16-vuotias. Kyseistä kappaletta pidetään niin sanottuna yhden hitin ihmeenä, jota esimerkiksi Oku Luukkaisen *[[Retroperjantai]]* -radio-ohjelman kuuntelijat toivovat usein soitettavaksi. Vuonna 2005 ruotsalainen artisti Interphace levytti kappaleesta uudelleenmiksastun version, ja vuonna 2023 suomalainen Mighty 44 ja Millenium Project oman version DJ Oku Luukkaisen ja Karoliina Kallion kanssa.

Bushman muutti Ruotsista Ghanaan, jossa asuu nykyisin. Hän esiintyi kesällä 2025 Suomessa Jysäri-festivaaleilla Oku Luukkaisen keikalla.

## Levytykset
* No 1 Else (1995)
* Jump Up (1996) 

## Lähteet
Santtu Luhtavaara

**Santtu Luhtavaara** (s. 30. lokakuuta 1997) on suomalainen pesäpalloilija. Luhtavaara edustaa Superpesiksessä pelaavia Koskenkorvan Urheilijoita. Hänen kasvattajaseuransa on Oulun Lippo. Luhtavaaran sopimus Koskenkorvan Urheilijoiden kanssa kattaa kauden 2023. Hän pelaa sisäpelissä etenijänä ja ulkokentällä kopparina. Luhtavaara on pelannut seitsemän Superpesiksen runkosarjan ottelua. Näissä otteluissa hän on lyönyt yhden tavallisen juoksun, tuonut kolme juoksua ja kerännyt 11 kärkilyöntipistettä. Hänen kaksoisveljensä Jonne on pelannut Superpesistä Oulun Lipossa.

## Lähteet
Karstulan lukio

**Karstulan lukio** on Karstulan kirkonkylässä toimiva lukio.  Vuonna 2021 Karstulan lukiossa oli 78 opiskelijaa. Sittemmin lukiota on kuvattu noin sadan oppilaan oppilaitokseksi. 

Lukiovertailuissa Karstulan lukio on sijoittunut hyvin, menestyen STT:n tekemissä lukiolaisten osaamisen kehittymistä kartoittavassa vertailussa Keski-Suomen lukioiden joukossa erittäin hyvin. 

Karstulan lukio toimii elokuussa 2021 valmistuneessa uudisrakennuksessa Karstulan yhtenäiskoulun ja päiväkodin kanssa.

## Lähteet
Biopunk

**Biopunk** on tieteisfiktion alalaji, joka on syntynyt 20. vuosisadan lopulla kyberpunkin ja geenitutkimuksen vaikutuksesta. Biopunk kattaa geneettisesti suunnitellun *post-ihmisyyden* kulttuurin monissa eri muodoissa ja käsittelee monia kulttuurisia piirteitä sekä sosiaalisia ja poliittisia asioita (biohakkerointi, tee-se-itse biologia), joissa käytetään biologista teknologiaa keskipisteenä. Erot kyberpunkin ja biopunkin välillä ovat nähtävissä muun muassa Octavia Butlerin *Xenogenesis*-trilogiassa ja Nancy Kressin *Sleepless*-sarjassa.
Esimerkkejä elokuvista ovat muun muassa *[[Gattaca]]* (1997), *[[I Am Legend]]* (2007) ja *[[Splice]]* (2010), sekä videopeleissä *[[Resident Evil (pelisarja)|Resident Evil]]* (1996-) ja *[[BioShock (pelisarja)|BioShock]]* (2007-) -sarjoissa. Termin sanotaan olevan peräisin yhdistelmä biologiasta ja kyberpunkista ja sen ensimmäiset käyttökohteet olivat vuonna 1992 GURPS-roolipeli sekä Brian McHalen teos *Constructing Postmodernism* (1992).

## Lähteet
Kirkegata

**Kirkegata** on Oslon keskustassa sijaitseva katu, joka ulottuu Akershusin linnalta Stortorvetille tuomiokirkon viereen. Katu muodostettiin vuoden 1624 kaavassa, jolloin tulipalon tuhoama Oslo siirrettiin nykyiseen paikkaansa. Sen alkuperäinen nimi oli Prindsens Gang, mutta tuomiokirkon valmistuttua 1600-luvun lopulla se sai "kirkkokatua" tarkoittavan nimensä. Kadun varrella oli alun perin paljon vauraiden perheiden koteja ja se toimi eräänlaisena pääkatuna ennen Karl Johans gaten valmistumista. Myöhemmin kadulle asettui useita pankkeja.
## Kuvia

Kirkegata 2 Oslo 2012-07 NPF.jpg|Kirkegata 2: Norsk Psykologforening
Kirkegata 7 Oslo.jpg|Kirkegata 7: Sjøfartsbygningen (Ingvar Hiorth, 1915). Rakennuksessa oli aikoinaan useiden laivanvarustamojen konttoreita.
Kirkegata 9 - Bertel O Steen.jpg|Kirkegata 9:n seinässä oleva kyltti kertoo Norjan ensimmäisen autojen maahantuojan aloittaneen paikalla vuonna 1907.
Kirkegata 9.jpg|Vuonna 1898 valmistuneesta Kirkegata 9:stä on säilynyt vain julkisivu. Rakennus saneerattiin moderniksi 1980-luvulla.
Småflaskemuseet.JPG|Kirkegata 10: Norjan vanhin yhä toiminnassa oleva hautaustoimisto Wang begravelsesbyrå aloitti ja toimi tässä osoitteessa vuosina 1877–1951. Nykyisin rakennuksessa on pieniin pulloihin erikoistunut museo.
Kirkegt Centralbanken KD rk 163594 IMG 8211.JPG|Kirkegata 14–18: Centralbanken for Norgen vuonna 1921 valmistunut, Waldemar Hansteenin ja Henrik Bullin suunnittelema uusbarokkinen pankkipalatsi. Pankki ajautui 1920-luvulla vaikeuksiin ja lakkautettiin vuonna 1935. Useat muut pankit ovat sittemmin toimineet rakennuksessa ja nykyisin se on opetusministeriön käytössä.
Kirkegata 20 Oslo.jpg|Kirkegata 20: Henrik Nissenin suunnittelema liikerakennus vuodelta 1896. Täällä toimi postimuseo vuosina 1947–2002.
Den Norske Creditbank Kirkegata 21.jpg|Kirkegata 21: entinen Den norske Creditbankin pääkonttori (Kristian Biong, 1925)
Kirkegata 24 Oslo.jpg|Kirkegata 24: Den norske Creditbankin pääkonttori ennen muuttoa Kirkegatan 21:een vuonna 1926. Nykyisin rakennuksessa on Høyskolen Kristianian tiloja.


## Lähteet

## Aiheesta muualla
Øystein Olsen (ekonomisti)

**Øystein Olsen** (s. 8. tammikuuta 1952 Bærum) on norjalainen ekonomisti, joka toimi Norjan keskuspankin pääjohtajana vuosina 2011–2022.

## Lähteet

## Aiheesta muualla
W62-ydinkärki

**W62-ydinkärki** on yhdysvaltalainen vetypommin sisältävä ydintaistelukärki, joka kehitettiin 1960-luvulla. Sitä käytettiin Minuteman III -ohjuksissa, joissa se korvattiin aluksi W78-ydinkärjillä ja sitten kokonaan LGM-118A Peacekeeper -ohjusten W87-kärjillä. Minutemaneissa pystyi olemaan kolme itsenäistä W62-kärkeä kerrallaan. Kärjen tuhovoiman uskotaan olevan 170 kilotonnia TNT:tä.

## Lähteet
Alexander the Mason

**Alexander the Mason** tai **Alexander the Mason III** (aktiivisena noin 1235–1257) oli Lincolnin tuomiokirkon rakennustöistä vastannut muurarimestari. Hän oli luultavasti syntyperältään englantilainen. Alexander the Mason oli merkittävä ja innovatiivinen suunnittelija, jolla oli huomattava vaikutus Englannin goottilaiseen arkkitehtuuriin.

Alexander the Mason vastasi mahdollisesti Lincolnin tuomiokirkon päälaivan, kapitulisalin ja eteishuoneen suunnittelusta ja toteutuksesta sekä länsijulkisivun yläosien ja keskitornin alemman vaiheen uudelleenrakentamisesta. Hän on myös saattanut suunnitella St Wulframin, Granthamin, Lincsin, St Mary Magdalenen, Newarkin ja Nottsin kirkkojen tornien alaosat. Hän oli kenties sama Alexander, joka työskenteli Worcesterin tuomiokirkon työmaalla muurarimestarina. Worcesterin katedraalissa on myös pohjakaavaltaan monikulmainen kapitulisali.

## Lähteet
*Curl, James Stevens: Dictionary of architecture. Oxford University Press 1999. 
### Viitteet
Kansalaisten taiteenedistämisyhdistys

**Kansalaisten taiteenedistämisyhdistys** oli 1950-luvun lopulta ainakin 1960-luvulle asti toiminut sosialidemokraatteja lähellä ollut kuvataideyhdistys, joka julkaisi vuosina 1957–1958 lehteä nimeltä *Ajantaide : kuvataiteellinen aikakauslehti*. 

Yhdistys perustettiin vuonna 1956 jatkamaan Ohjelmapalvelu Oy:n aloittamaa taidegrafiikan vedosten myyntiä kotitalouksille ja järjestöille tunnuksella ”Hyvää taidetta koteihin ja kokoussaleihin”. Esimerkiksi vuonna 1959 se järjesti suomalaisten ja pohjoismaisten taidegraafikoiden yhteisnäyttelyitä yli 60 paikkakunnalla Suomessa. Näyttelyissä kävijöitä oli yli 30 tuhatta. Yhdistyksen asiamies Yrjö Saarela solmi näyttelyiden esillesaamiseksi suhteita muun muassa kansa- ja oppikouluihin sekä kansalais- ja työväenopistoihin eri puolilla maata.

Yhdistys toi 1950-luvun loppupuolella Suomeen pohjoismaisen värigrafiikan vuosinäyttelyitä. Vuonna 1960 yhdistys lähetti Itä-Saksan Rostockiin näyttelyn, jonka taiteilijoita olivat Lauri Ahlgrén, Stig Fredriksson, Sven Grönvall, Ernst Hakkarainen, Åke Hellman, Yrjö Karivirta, Toimi Kiviharju, Erkki Kulovesi, Helmi Kuusi, Lauri Laitala, Onni Mansnerus, Pentti Melanen, Karoliina Otava, Tuulikki Pietilä, Olavi Pulkkanen, Unto Pusa, Eino Ruutsalo, Marius af Schultén, Juhani Suna, Aukusti Tuhka ja Olavi Valavuori. Vuonna 1961 yhdistys järjesti itäsaksalaisen taidegrafiikan näyttelyn tiloissaan Kaivokatu 8:ssa (Skohan talossa) Helsingissä.

Kansalaisten taiteenedistämisyhdistys kuului Janne Hakulisen perustamaan Työväenyhteisöjen Keskus -nimiseen katto-organisaatioon (TYK), jonka monet yritykset ja pian myös TYK itse ajautuivat konkurssiin syksystä 1961 alkaen.

## Lähteet
Milan maakunta

**Milan maakunta** () eli wilaya on hallintoalue Algerian koillisosassa. Sen keskus on Milan kaupunki. Maakunnan pinta-ala on 3&nbsp;407 neliökilometriä. Asukkaita on 1&nbsp;006&nbsp;200 henkeä (vuonna 2020, arvio).

Milan maakunta rajoittuu pohjoisessa Jijelin ja Skikdan, idässä Constantinen ja Oum El Bouaghin, etelässä Batnan ja lännessä Sétifin maakuntiin. Sen pohjoisosassa on Tell-Atlaksen vuoristo ja etelässä Algerian ylätasanko. Hyötykaivannaisia ovat kalkkikivi, dolomiitti, kipsi ja savi. Vuotuinen sademäärä on pohjoisessa 600–900 ja etelässä alle 400 millimetriä. Maakunnassa sijaitsee Algerian suurin tekojärvi Béni Haroun.

Maakunta jakautuu hallinnollisesti 13 piirikuntaan eli daïraan, joihin kuuluu 32 kuntaa. Piirikuntien keskukset ovat Aïn Beida Harriche, Bouhatem, Chelghoum Laïd, Ferdjioua, Grarem Gouga, Mila, Oued Endja, Rouached, Sidi Merouane, Tadjenanet, Tassadane Haddada, Teleghma ja Terrai Bainen.

Milan kautta kulkee maantie RN79. Maakunnan eteläosan läpäisevät valtatie A1 ja rautatie.

Maakunnassa harjoitetaan viljan viljelyä ja karjanhoitoa. Lisäksi on muun muassa rakennustarvike-, elintarvike- ja metalliteollisuutta. Milassa toimii Abdelhafid Boussoufin yliopisto. Nähtävyyksiin kuuluvat Milan vanha kaupunki, Sidi Ghanemin moskeija, Ksar El Aghan palatsi Ferdjiouassa ja seudun kuumat lähteet.

## Lähteet

## Aiheesta muualla
* Milan matkailusivusto , ,
Verde (lehti)

**Verde** (*verde* = 'vihreä') on suomalainen vihreän liikkeen aatteelliselle perustalle pohjautuva yhteiskunnallinen uutis- ja ajankohtaisjulkaisu. Sitä julkaistaan vain netissä.

Lehteä julkaisee Verdelehti oy, jonka omistaa joukko yksityishenkilöitä sekä Viite – Tieteen ja teknologian vihreät symbolisella yhden osakkeen panoksella. Vihreä liitto on tukenut julkaisua, mutta sen toimitus toimii itsenäisesti.

## Historia

Lehti perustettiin vuonna 2020 Vihreän Langan lopetettua, ja sen ensimmäisenä päätoimittajana oli Osmo Soininvaara. Se keräsi toiminnan aloittamista varten joukkorahoitusta, johon osallistui yli 300 henkilöä.

Verden päätoimittaja Leena Brandtin mukaan lehteä toimitettiin aluksi vapaaehtoisvoimin, mutta 4&ndash;5 jutun julkaisu viikossa netissä kävi niin raskaaksi että siihen palkattiin osa-aikainen toimitussihteeri, jonka palkan maksuun puolue sitoutui.
Vihreä liitto kertoi vuoden 2022 alussa tukevansa Verdeä 30&nbsp;000 eurolla.

Vihreiden vaalitappion myötä kevään 2023 eduskuntavaaleissa puoluetuki väheni ja puolue lopetti lehden tukemisen.

## Päätoimittajat

* 14.10.2020–27.4.2022 Osmo Soininvaara
* 27.4.2022– Leena Brandt
* 2025 - Johanna Kohvakka 

## Lähteet

## Aiheesta muualla
* Verde-lehden kotisivut
Paralingvistiikka

**Paralingvistiikka** tai **parakieli** viittaa niihin inhimillisen viestinnän ominaisuuksiin, jotka kulkevat (lähinnä puhutun) kielen mukana mutta joita ei kielitieteellisessä mielessä pidetä kielellisinä eli lingvistisinä, koska ne eivät erota sanojen tai lausumien merkityksiä toisistaan. Yleensä nämä ominaisuudet ovat prosodisia: äänenvoimakkuus, äänenkorkeus, ääniala, äänenväri jne. (sikäli kuin nämä eivät toimi lingvistisesti).

Ominaisuudet, jotka eivät vaadi puhetta lainkaan, katsotaan yleensä **ekstralingvistisiksi**, mutta sellaisiakin näkemyksiä esiintyy, joissa esimerkiksi puhumisen aikaiset ilmeet, käsillä tehtävät eleet ja kehonasennotkin luetaan parakieleen kuuluviksi. Ekstralingvistisiksi eli kielenulkoisiksi mutta viestinnällisiksi ja (yleensä) kulttuurisesti vaihteleviksi ymmärretään kielenulkoiset viestinnän piirteet, jotka eivät ole analysoitavissa kielitieteen termein (ainakaan siinä muodossa kuin kielitiede yleensä ymmärretään). Edellä mainittujen lisäksi näihin kuuluu puhujan ja kuulijan välisen tilan hallinta eli **proksemiikka**.

Yleisemmin parakieleen kuuluviksi luetut ilmiöt ovat kuitenkin sellaisia, jotka jossakin toisessa kielessä saattavat olla lingvistisiä. Esimerkiksi englannissa vokaalin kesto ei vaikuta sanan merkitykseen, toisin kuin suomessa, jossa niin vokaalien kuin konsonanttienkin kvantiteetti erottaa sanan merkityksiä (esim. *tuli* – *tuuli*, *tuli* – *tulli*), mutta vokaalia pidentämällä englanninpuhujakin voi vaikuttaa sanan tulkintaan tai antaa huomaamattaankin kuulijalle tietoa itsestään ja sosiolingvistisestä taustastaan. Tällaiset vihjeet ovat osin kieli- ja kulttuurikohtaisia, osin mahdollisesti universaaleja eli liittyvät ihmiseen eläinlajina. Samoin esimerkiksi *henkäyssointi* on äänihuulten konfiguraatio, jota joissakin (ennen kaikkea Pohjois-Intian indoeurooppalaisissa) kielissä käytetään lingvistisesti erottamaan sanojen merkityksiä toisistaan, mutta englannissa sillä voi paralingvistisesti osoittaa ’syvää tunnetta, seksuaalista himoa’ ja japanissa taas ’kunnioitusta, myöntymystä’.

## Lähteet

* Hakulinen, Auli & Ojanen, Jussi 1976: *Kielitieteen ja fonetiikan termistöä*. Suomalaisen Kirjallisuuden Seuran Toimituksia 324. Suomalaisen Kirjallisuuden Seura, Helsinki.

### Viitteet
Märkämarhi

**Märkämarhi** (*Brachypteracias leptosomus*) on marhiin kuuluva lintulaji. Lajia tavataan uhanalaisena Madagaskarilla.

## Koko ja ulkonäkö
Märkämarhi kasvaa noin 38 cm pitkäksi. Sukupuolet muistuttavat toisiaan ulkonäöltään. Laji on ruumiinrakenteeltaan tukevahko, suuripäinen ja pitkäpyrstöinen. Päälaki on tummansininen, muuten pää on ruskea. Silmäkulmajuovat ovat valkoiset. Märkämarhen selkä ja siivet ovat ruskehtavanvihreät. Linnun rinnassa ja vatsassa on tiheästi valkoisia ja ruskeita juovia. Ruskean pyrstön kärjet ovat valkoiset.

## Levinneisyys ja elintavat
Märkämarhea tavataan Madagaskarin itäosissa. Lajin elinympäristöä ovat sademetsien kosteimmat ja tiheimmät alueet. Se liikkuu useimmiten maassa ja syö erityisesti selkärangattomia eläimiä, mutta myös pieniä selkärankaisia. Märkämarhi pesii puunkolossa tai päällyskasvien juurakoissa.

Märkämarhi luokitellaan vaarantuneeksi, ja kannan kooksi arvioidaan 7&nbsp;800–19&nbsp;600 täysikasvuista yksilöä. Tärkein uhka kannalle ovat sademetsien hakkuut maatalousmaiksi. 

## Lähteet
Juho Etelämäki (pappi)

**Juho Kristian Etelämäki** (1. heinäkuuta 1888 Soini – 10. marraskuuta 1976 Helsinki) oli suomalainen pappi. Etelämäki koki uskonnollisen herätyksen saarnaaja Antti Jaaksin innoittamana ja kävi myöhemmin Suomen Vapaakirkon Tampereen saarnaajakoulun. Hän toimi pastorina muu muassa Turun, Porin, Jyväskylän, Mikkelin, Helsingin ja Joensuun vapaaseurakunnissa.

## Teoksia
*
*
*
*
*
*
*

## Lähteet
Relizane

**Relizane** () on kaupunki ja Relizanen maakunnan hallinnollinen keskus Algerian luoteisosassa. Se sijaitsee Chelifin sivujoen Oued Minan varrella 300 kilometriä Algerista länteen. Relizanen kunnassa oli vuoden 2008 väestönlaskennan mukaan 130&nbsp;100 asukasta.

Relizane on saanut alkunsa roomalaisesta Minan linnoituksesta, jota berberit kutsuivat sittemmin nimellä Ighil Izane. Ranskalaiset perustivat paikalle maataloussiirtokunnan vuonna 1857.

Kaupunki on maatalousalueen kaupallinen keskus, jossa on myös teollisuutta. Sen kautta kulkevat valtatie A1 ja rautatie. Relizanessa toimii Ahmed Zabanan yliopisto.

## Lähteet
NHL 23

**NHL 23** on EA Vancouverin kehittämä ja EA Sportsin julkaisema jääkiekkoaiheinen urheilupeli. Se on NHL-videopelisarjan 32. peli. Peli on toinen NHL-videopeli, jossa on käytetty Frostbite-pelimoottoria. Pelimoottoria on käytetty ensimmäisen kerran NHL 22:ssa.

Pelin kannessa ovat Trevor Zegras ja Sarah Nurse.

Peli on julkaistu 14. lokakuuta 2022 Playstation 4:lle, Playstation 5:lle, Xbox Onelle ja Xbox Series X/S:lle.

Pelin soundtrackissä on 42 kappaletta, joista suurin osa on rock-kappaleita.

## Uudistukset
Pelin yhtenä isoimmista muutoksista pidetään naisten ja miesten HUT-tilan sekajoukkueita sekä viime hetken yritys -ominaisuutta. Myös vuoden 2022 pelin naisten maajoukkueet ovat käytettävissä Hockey Ultimate Team -tilassa. Viime hetken yritys -ominaisuudessa pelaaja voi vielä esimerkiksi laukoa tai syöttää taklaamisen jälkeen.

Peliin on saatu ensimmäistä kertaa alustojen välinen pelimuoto crossplay, mikä tarkoittaa sitä, että esimerkiksi Playstation 5:llä pelaava voi pelata Xbox Series X/S:llä pelaavaa vastaan.

Pelaajille on tehty noin reilu 500 uutta animaatiota, joiden ansiosta pelaajat voivat yrittää hallita tai syöttää kiekkoa kaatumis- tai horjumistilanteissa. Maalivahdit ovat saaneet myös lisää liikeanimaatioita ja tekoälyparannuksia, minkä ansiosta maalivahdit venyvät useampiin torjuntayrityksiin. Pelaajille on päivitetty uusia X-Factor-kykyjä, jotka mahdollistavat paremman pelityylin ja lisää vahvuuksia. Peliin on tehty myös yhä aidommalta näyttävät torjuntatavat. Myös näkyvyyttä ovat saaneet uudet tekniikkavaihdot.

Ottelussa oleva yleisö mylvii nyt entistä monipuolisemmin ja yksityiskohtaisiin pelitilanteisiin. Koti- ja vierasyleisö tiedostaa nyt tarkan pelitilanteen, tuloksen ja tärkeät maalit. Voittoja ja hattutemppuja juhlitaan, mutta myös jatkuvat rangaistukset samalle joukkueelle huomioidaan. Pelissä nyt myös graafisiin yksityiskohtiin panostetaan entistä paremmin, kuten tunnelmaan panostetaan valoilla ja jäälle kertyvillä lumiroiskeilla. Myös pelaajien kasvojen yksityiskohtia on parannettu. Peliin on lisätty myös kansallislaulut, jotka soivat ennen joitakin otteluita.

## Vahvistetut liigat
•  Miesten maajoukkueet 

•  Naisten maajoukkueet 

•  Nuorten maajoukkueet 

•  NHL 

•  AHL 

•  OHL 

•  ECHL 

•  CHL 

•  WHL 

•  QMJHL 

•  CHL 

•  Liiga 

•  SHL 

•  HockeyAllsvenskan 

•  ICE 

•  DEL 

•  NL 

•  ELH 

## Lähteet

## Aiheesta muualla
* Virallinen sivusto
Hard Headed Woman

**Hard Headed Woman** on Elvis Presleyn tunnetuksi tekemä nopeatempoinen musiikkikappale.

Elviksen laulamana kappale oli Yhdysvalloissa listaykkösenä heinäkuussa 1958. Levy-yhtiö oli RCA Records. Kappale oli Elviksen kahdestoista Top 10 -hitti, ja koko 1950-luvun myyntitilastossa erään laskutavan mukaan sijalla 137/250.

Yhdistyneessä kuningaskunnassa kappaleen listasijoitus oli kaksi, ja se oli hänen neljästoista Top 10 -hittinsä. Vuosikymmenen kattavassa tilastossa se oli sijalla 212/250.

Kappale on peräisin Elviksen neljännestä elokuvasta *[[King Creole]]* – *Kitara kainalossa*.

Toisen kerran 1950-luvun kuluessa levy-yhtiö RCA pyrki pitämään suosituimman artistinsa (edellinen oli Eddie Fisher) suuren yleisön mielessä, vaikka artisti oli suorittamassa asevelvollisuuttaan.

Elvis Presleyn edellinen Top 10 -hitti oli "Wear My Ring Around Your Neck" ja seuraava "King Creole". Molemmat ovat vuodelta 1958.
## Lähteet
*
Kinnulan lukio

**Kinnulan lukio** on pieni Kinnulan kirkonkylässä toimiva lukio. 

Vuonna 2021 Kinnulan lukiossa oli 24 opiskelijaa. Kevällä 2023 uutisoitiin, että oppilasmäärä on saatu kasvatettua. Lukion ensimmäisellä vuosikurssilla oli tällöin 21 lukiolaista. Heistä yli puolet oli taustaltaan ulkomaalaisia.

## Lähteet
Petäjäveden lukio

**Petäjäveden lukio** on perustettu vuonna 1965. Vuonna 2021 Petäjäveden lukiossa oli 66 opiskelijaa. 

Petäjäveden lukion brändiä ja vetovoimaisuutta on pyritty kehittämään ainakin 2010-luvulta lähtien. Kuntatalouden tiukentuessa jopa lukion lakkauttamista harkittiin 2010-luvun lopulla. Lukio säilyi ja nuoria ryhdyttiin kannustamaan lukio-opintoihin Petäjävedellä. Normaalin yleislukion tarjonnan ohella Petäjäveden lukiossa järjestetään kansainvälisyyteen, kulttuuriin ja yrittäjyyteen liittyvää opetusta ja tutustumiskäyntejä. Lukiolaisille tarjotaan houkuttimena muun muassa lähes ilmaista autokoulua. Lisäksi lukio-opintojen ohessa on mahdollista suorittaa kolme Jyväskylän yliopiston opintokokonaisuutta, jota kautta voi jo lukioaikana saada opinto-oikeuden diplomi-insinöörikoulutukseen. 

Samassa rakennuksessa toimii Petäjäveden yläkoulu.

## Lähteet
Petar Stojanović

**Petar Stojanović** (s. 7. lokakuuta 1995 Ljubljana) on slovenialainen jalkapalloilija, pelipaikaltaan oikean laidan puolustaja tai keskikenttäpelaaja ja pituudeltaan 178-senttimetrinen. Hän on kotimaansa seurojen lisäksi edustanut kroatialaista Dinamo Zagrebia ja Italian Serie A:ssa pelaavaa Empolia sekä lainasopimuksella Italian Serie B:ssä Sampdoriaa ja kaudella 2024–2025 Salernitanaa. Hän on pelannut Slovenian A-maajoukkueessa vuodesta 2014 alkaen.

Stojanović edusti kotimaansa pääsarjassa Mariboria ja toisella sarjatasolla lainasopimuksella yhden kauden ajan Veržejtä. Hän siirtyi helmikuussa 2016 kroatialaisseura Dinamo Zagrebiin ja pelasi siellä yli viisi vuotta. Hän oli kauden 2021–2022 lainalla italialaisseura Empolissa ja pelasi Serie A:ssa 33 ottelua, joissa hän teki yhden maalin, joulukuussa kotiottelussa Udinesea vastaan. Kaudella 2022–2023 hän pelasi Empolissa 27 Serie A:n ottelua tekemättä maaleja. Kaudella 2023–2024 hän pelasi lainalla Serie B:n Sampdoriassa. Stojanović on pelannut Mariborin ja Dinamo Zagrebin joukkueissa yhteensä 15 Mestarien liigan ja 13 Eurooppa-liigan ottelua.

Stojanović pelasi Slovenian alle 16-, alle 17-, alle 18-, alle 19- ja alle 21-vuotiaiden maajoukkueissa yhteensä 41 ottelua ja teki niissä viisi maalia. Hän pelasi Slovenian A-maajoukkueessa ensimmäisen kerran marraskuussa 2014 ystävyysottelussa Kolumbiaa vastaan. Hän pelasi EM-kilpailuissa 2024 Slovenian kaikki neljä ottelua avauskokoonpanossa. Hän on vuoden 2024 loppuun mennessä pelannut 63 A-maaottelua. Hän on tehnyt A-maaotteluissaan kaksi maalia: syyskuussa 2021 MM-karsintaottelussa Slovakiaa ja kesäkuussa 2022 Kansojen liigan ottelussa Serbiaa vastaan.

## Lähteet
Astralis

**Astralis** (lyhennettynä **AST**) on tanskalainen vuonna 2016 perustettu elektronisen urheilun seura, jonka perustivat Nikolaj Nyholm ja Jakob Lund Kristensen. Seuran puheenjohtajana on toiminut vuodesta 2019 Anders Hørsholt. Seuralla on ollut vuosien varrella toimintaa monissa videopeleissä, kuten *[[Counter-Strike 2]]* (aik. *[[Counter-Strike: Global Offensive]]*), *[[FIFA (pelisarja)|FIFA]]*, *[[League of Legends]]*, *[[Rainbow Six Siege]]* ja *[[Fortnite]]*. 

Astraliksen *Global Offensive* -joukkuetta pidetään pelijulkaisun historian parhaana. Se on neljällä major-turnausvoitollaan *Global Offensiven* menestynein joukkue. Joukkue voitti peräkkäin kolme majoria, FACEIT Major: London 2018:n, IEM Katowice Major 2019:n ja StarLadder Major: Berlin 2019:n jo aiemmin voitetun ELEAGUE Major 2017:n lisäksi.

## Lähteet

## Aiheesta muualla

* Virallinen sivusto
Tymon Kolasiński

**Tymon Kolasiński** on puolalainen Rubikin kuution nopeusratkoja, joka on lokakuussa 2023 toisella (jaetulla) sijalla Rubikin kuution ratkaisun keskiarvoajassa (4,86 sekuntia), jonka hän sai 30. kesäkuuta 2022. Kolasińskilla on hallussaan Puolan kansalliset ennätykset kuutioihin 3 × 3, 4 × 4, 5 × 5, 6 × 6 ja 7 × 7.

Kolasiński erikoistui ennen kuutioihin siirtymistään pyraminxiin, jossa hän saavutti aiemmin maailmanennätyksen ja on saavuttanut pyraminxin keskimääräisen maailmanennätyksen neljä kertaa. Hänestä tuli vuoden 2019 Pyraminxin maailmanmestari voitettuaan vuoden 2019 WCA:n maailmanmestaruuskilpailut lopullisella keskiarvolla 2,40 sekuntia. Hän on myös vuoden 2022 Euroopan mestari viidessä eri lajissa.'

Kolasiński tunnetaan parhaiten tehokkaista CFOP-ratkaisuistaan, joissa hyödynnetään edistyksellisiä tekniikoita yhdistettynä nopeaan ajatteluun pysyäkseen johdonmukaisena.

Speedcubingin lisäksi Kolasiński piti juoksemisesta varsinkin ennen COVID-19 -pandemiaa, mutta pitkästyi siihen. Hän pitää JavaScript -ohjelmoinnista.

16. huhtikuuta 2023 mennessä hän on voittanut yhteensä 228 tapahtumaa World Cube Associationin kilpailuissa.

## Huomattavat WCA-sijoitukset

Lähde: 

## Lähteet
Jaka Bijol

**Jaka Bijol** (s. 5. helmikuuta 1999 Vuzenica) on slovenialainen jalkapalloilija, pelipaikaltaan keskuspuolustaja ja pituudeltaan 190-senttimetrinen. Hän edustaa Englannin Valioliigassa pelaavaa Leeds Unitedia ja on aiemmin pelannut kotimaansa lisäksi Venäjällä, Saksassa ja Italiassa.

Bijol on pelannut Venäjän Valioliigassa TsSKA Moskovan joukkueessa 81 ottelua, joissa hän on tehnyt kuusi maalia, Saksan 2. Bundesliigassa Hannover 96:n joukkueessa lainalla 30 ottelua ja Serie A:ssa Udinesen joukkueessa 90 ottelua, joissa hän on tehnyt neljä maalia. Hän on pelannut TsSKA Moskovan joukkueessa Mestarien liigaa kolme ottelua kaudella 2018–2019 ja Eurooppa-liigaa kuusi ottelua kaudella 2019–2020. 

Kesäkuussa 2025 Bijol siirtyi Englannin Valioliigaan kaudeksi 2025–2026 takaisin nousseeseen Leeds Unitediin 15 miljoonan punnan siirtosummalla. Hän allekirjoitti Leeds Unitedin kanssa viisivuotisen sopimuksen.

Bijol on pelannut Slovenian A-maajoukkueessa lokakuusta 2018 alkaen heinäkuun 2025 loppuun mennessä 63 A-maaottelua ja tehnyt niissä yhden maalin. Hän pelasi EM-kilpailuissa 2024 täydet minuutit joukkueensa kaikissa neljässä ottelussa.

## Lähteet
Sektori.com

**Sektori.com** oli suomalainen 1999 avattu verkkopalvelu, joka julkaisi tietotekniikan uutisia IT-alan ammattilaisille.

Palvelua ylläpiti Coredump Oy, ja sen takana olivat päätoimittajana Olli Maksimainen "oma" ja vakituisina toimittajina ja asiantuntijoina Kimmo Kuokka "K2", Taneli Leppä "rosmo" ja Pasi Nikkanen "Niccy". Lisäksi julkaisulla oli vakituisia avustajian ja moderaattoreita.

Vuonna 2004 Sektori kertoi nousseensa RedSheriff-kävijämittauksen mukaan Suomen suurimmaksi riippumattomaksi IT-uutismediaksi.

2010-luvulle tullessa sivuston päivitykset harvenivat ja 2013 uutisia tuli enää kerran kuukaudessa. Viimeiseksi julkaistuiksi jutuksi jäi uutinen 20. syyskuuta 2013, jolloin Sektori kertoi joutuneensa usean suomalaisen sivuston tavoin WordPress-palvelimen tietomurron uhriksi.

## Lähteet